cyanic-selkie/wikianc huggingface dataset:
Χιλιομόδι Κορινθίας
Σημερινή κατάσταση
Το 2009 ιδρύθηκε η Θεατρική Σκηνή Χιλιομοδίου, ένας αστικός μη κερδοσκοπικός σύλλογος, που  ανεβάζει εξαιρετικές θεατρικές παρατάσεις, ελληνικού και ξένου ρεπερτορίου, συμβάλλοντας στην προώθηση της θεατρικής παιδείας των κατοίκων της ευρύτερης περιοχής.
Στις 19 Ιουλίου 2022, θα εγκαινιαστεί στο Χιλιομόδι το νέο Ανοικτό Θέατρο της περιοχής, χωρητικότητας 800 θεατών το οποίο θα φέρει τιμητικά το όνομα της Ειρήνης Παπά, μιας παγκοσμίου φήμης ηθοποιού που έκανε γνωστό τον τόπο καταγωγής της σε όλο τον κόσμο. Το θέατρο αυτό βρίσκεται περίπου 1,5 χιλιόμετρο νοτιοανατολικά του χωριού, κτισμένο σε πανοραμική θέση πλησίον του μνημείου του Νικηταρά.
Συμπληρωματικό νόμισμα
Το συμπληρωματικό νόμισμα είναι το ανταλλακτικό μέσο που προκύπτει μετά από συμφωνία στο πλαίσιο μιας κοινότητας, η οποία αποδέχεται το συγκεκριμένο μέσο πληρωμής εκτός από το επίσημο χρήμα ως μέσο ανταλλαγής.
Ιαπωνία
Στην παραδοσιακή ιαπωνική αίσθηση τιμής, ανταμείβονται οι ξένες βοήθειες. Έτσι, αναπτύχθηκαν τοπικά δίκτυα σε μη κερδοσκοπική βάση. Υπηρεσίες κοινωνικής φροντίδας, είτε καταβάλλονται σε Γιεν, ή πιστώνονται σε λογαριασμό. Επίσης το χρηματικό ποσό του τοκομεριδίου μπορεί να μεταφερθεί σε άλλους.
Νότια Αφρική
Η κοινότητα Orania από το 2005 δημοσιεύει το Συμπληρωματικό νόμισμα Ora. Αυτό δεσμεύεται στο Ραντ Νότιας Αφρικής σε αναλογία 1:1, αλλά εγγυάται στους χρήστες μια έκπτωση σε όλα τα αγαθά που αγοράζονται στην Orania. Το Ora αναγνωρίζεται μόνο στην Orania ως μέσον πληρωμής.
Βιβλιογραφία
Κατηγορία:Νομισματολογία
Εκτυπωτής
thumb|right|250px|Ιστορικός εκτυπωτής Ο εκτυπωτής (αγγλ. printer) είναι συσκευή εξόδου ενός υπολογιστικού συστήματος, η οποία έχει ως σκοπό την μόνιμη αποτύπωση (εκτύπωση) των πληροφοριών που έχουν δημιουργηθεί από τη χρήση λογισμικού, σε ένα φυσικό μέσο (συνήθως, αλλά όχι μόνο, χαρτί).
Ιστορικό
Οι πρώιμοι υπολογιστές δεν διέθεταν οθόνη. Μετά την επεξεργασία των δεδομένων, εμφάνιζαν τα αποτελέσματα απευθείας στο χαρτί, μέσω μιας συσκευής εκτύπωσης, η οποία ονομάστηκε εκτυπωτής (printer).
Η χρήση της οθόνης εξάλειψε εν μέρει την ανάγκη χρήσης των εκτυπωτών, ωστόσο η εκτύπωση παρέμενε, τις περισσότερες φορές, επιθυμητή. Έτσι, οι εκτυπωτές όχι μόνο δεν καταργήθηκαν, αλλά συνέχισαν να βελτιώνονται, ακολουθώντας και επεκτείνοντας την ήδη υπάρχουσα τεχνολογία των γραφομηχανών, στην οποία αρχικά βασίστηκε η κατασκευή τους.
Με την πρόοδο των υπολογιστικών συστημάτων παρατηρήθηκε ότι, ενώ το σύστημα έδινε αποτελέσματα σε μικρό χρονικό διάστημα, πολύ μεγαλύτερος χρόνος απαιτούνταν για την αποτύπωσή τους σε χαρτί. Δημιουργήθηκαν, έτσι, εκτυπωτικά συστήματα ικανά να εκτυπώνουν μέχρι 10.000 χαρακτήρες / λεπτό (εκτυπωτές μεγάλων ταχυτήτων).
Οι πρώτοι εκτυπωτές χρησιμοποιούσαν ως σύστημα εκτύπωσης ένα μεταλλικό κύκλο, από το κέντρο του οποίου ξεκινούσαν ακτινωτά στελέχη. Στο άκρο κάθε στελέχους στερεωνόταν ένας μεταλλικός τυπογραφικός χαρακτήρας. Το όλο σύστημα έμοιαζε πολύ με άνθος μαργαρίτας, γι' αυτό και οι εκτυπωτές αποκλήθηκαν "εκτυπωτές μαργαρίτας" (daisywheel printers). Χρησιμοποιούσαν, όπως και οι γραφομηχανές, μια υφασμάτινη ταινία εμποτισμένη με μελάνη, την οποία "κτυπούσε" ο χαρακτήρας στο άκρο ενός στελέχους, αποτυπωνόμενος στο χαρτί.
Η μέθοδος προσέφερε το πλεονέκτημα της πολύ καλής ποιότητας εκτύπωσης και της υψηλής ταχύτητας. Είχε, όμως, δύο βασικά μειονεκτήματα: Δεν μπορούσε να τυπώσει στοιχεία διαφορετικής γραμματοσειράς στην ίδια σελίδα ,καθώς επίσης δεν μπορούσε να εκτυπώσει, έστω και με την ίδια γραμματοσειρά, στοιχεία άλλης γλώσσας άπό αυτή που υποστήριζε το λογισμικό. Για να γίνει κάτι τέτοιο, έπρεπε να διακοπεί η εκτύπωση, να αντικατασταθεί η "μαργαρίτα" με άλλη κατάλληλη, να γίνει η εκτύπωση αυτών των χαρακτήρων και ύστερα να επαναφερθεί η πρώτη.
Για την επίλυση αυτών των βασικών προβλημάτων επινοήθηκαν οι εκτυπωτές "μήτρας κουκκίδων" (dot matrix). Σε αυτούς η μελανοταινία δεν αντικαταστάθηκε, αλλά δεν την κτυπούσε πλέον ένα τυπογραφικό στοιχείο, αλλά μια σειρά από ακίδες, πολύ κοντά η μία στην άλλη, διατεταγμένων σε σειρά. Η σειρά των ακίδων (κεφαλή εκτύπωσης) σάρωνε το χαρτί οριζόντια δημιουργώντας μορφή "πινακα" (μήτρα) που αποτελούσε την κάθε γραμμή εκτύπωσης. Έτσι, κάθε χαρακτήρας αποτυπωνόταν ως σειρά κουκκίδων. Η μέθοδος αυτή επέλυσε τα προβλήματα που προαναφέρθηκαν, ενώ, επιπλέον, προσέφερε τη δυνατότητα εκτύπωσης περισσότερων του ενός χρωμάτων ταυτόχρονα, με χρήση δίχρωμων ή τρίχρωμων ταινιών μελάνης. Η ποιότητα εκτύπωσης, ωστόσο, μειώθηκε σημαντικά και ορισμένοι εκτυπωτές, για να βελτιώνεται το τελικό αποτέλεσμα, περνούσαν την κεφαλή εκτύπωσης δύο ή περισσότερες φορές πάνω από τον ίδιο χαρακτήρα, πράγμα που μείωνε δραματικά την ταχύτητα εκτύπωσης. Σημαντική βελτίωση επήλθε όταν η μήτρα αντί εννέα έφθασε να αποτελείται από δεκαοκτώ μέχρι και εικοσιτέσσερις ακίδες.
Εκτυπωτές λέιζερ (laser)
Η ποιότητα εκτύπωσης παρέμενε πάντα ένα πρόβλημα, σε συνδυασμό με την ταχύτητα εκτύπωσης. Αντιγράφοντας την τεχνολογία ξηρογραφικής αποτύπωσης από τα φωτοαντιγραφικά μηχανήματα, δημιουργήθηκαν από την βιομηχανία εκτυπωτών οι εκτυπωτές λέιζερ (laser printers) που βελτίωσαν σημαντικά την ταχύτητα και την ποιότητα εκτύπωσης. Η δέσμη του λέιζερ αποφορτίζει έναν φορτισμένο κύλινδρο (τύμπανο). Το τύμπανο στη συνέχεια "πασπαλίζεται" με μελάνη σε σκόνη τόνερ. Η σκόνη τόνερ κολλά μόνο στα σημεία του τυμπάνου που αποφορτίστηκαν από την ακτίνα λέιζερ. Το τύμπανο πιέζεται σε ένα φύλλο χαρτιού, και η σκόνη τόνερ μεταφέρεται στο χαρτί. Στη συνέχεια, το χαρτί θερμαίνεται, ώστε το τόνερ να υποστεί αρχικά τήξη και, όταν στερεοποιηθεί, να παραμείνει μόνιμα αποτυπωμένο στο χαρτί. Η τεχνολογία λέιζερ (laser) συνεχώς βελτιώνεται και σήμερα υπάρχουν εκτυπωτές λέιζερ που μπορούν να αποδώσουν εξαιρετική ποιότητα ακόμη και έγχρωμης εκτύπωσης σε πολύ υψηλές ταχύτητες. Τα βασικά τους μειονεκτήματα είναι ο σχετικά μεγάλος όγκος τους και η υψηλή τιμή τόσο αγοράς όσο και συντήρησης.
Εκτυπωτές ακίδων (dot matrix)
Οι εκτυπώσεις δημιουργούνται από σειρές κουκίδων. Η διαφορά τους είναι στον τρόπο με τον οποίο δημιουργούνται αυτές οι κουκίδες. Οι εκτυπωτές dot matrix διαθέτουν μαγνητικές κεφαλές. Αυτές οι κεφαλές αποτελούνται από μια σειρά από καρφίτσες (ακίδες), οι οποίες κρατιούνται μακρυά από το χαρτί μέσω ελατηρίων που συνδέονται με τον εκτυπωτή. Ο μαγνήτης είναι αυτός που οδηγεί τις καρφίτσες προς το χαρτί. Ηλεκτρικό ρεύμα περνάει μέσα από ένα πηνίο που συνδέεται με την κάθε ακίδα του εκτυπωτή, όπου ενεργοποιεί για λίγο τον ανάλογο μαγνήτη, ώστε οι κατάλληλες ακίδες να πέσουν με την απαραίτητη δύναμη πάνω σε μια μελανωμένη ταινία, πιέζοντάς την ώστε να αφήσει ένα σημειακό ίχνος πάνω στο χαρτί. Πολλά διαδοχικά τέτοια ίχνη, σε κατάλληλη διάταξη, σχηματίζουν το εκτυπώσιμο σχέδιο.
Εκτυπωτές έγχυσης μελάνης
Αποκαλούνται και εκτυπωτές ψεκασμού μελάνης (inkjet), λόγω του τρόπου λειτουργίας τους. Η λειτουργία τους βασίζεται σε "κεφαλές" εκτύπωσης που αποτελούνται από αριθμό ακροφυσίων που εκτοξεύουν πολύ μικρά σταγονίδια μελάνι στο προς εκτύπωση μέσο. Η κεφαλή εκτύπωσης συνήθως σαρώνει το πλάτος του χαρτιού παράγοντας "γραμμή" εκτύπωσης. Με προώθηση του χαρτιού, το χαρτί εκτυπώνεται σταδιακά σε όλο το ύψος του. Έτσι πραγματοποιείται η εκτύπωση. Η κεφαλή εκτύπωσης, άλλοτε αποτελεί μέρος του εκτυπωτή, ενώ σε άλλες περιπτώσεις είναι ενσωματωμένη στις αντικαθιστούμενες κασέτες μελανιού (ink cartridges). Τέλος υπάρχουν δύο τεχνολογίες εκτόξευσης του μελανιού: η θερμική και η πιεζοηλεκτρική.
Με τη συνεχή βελτίωση τόσο των ακροφυσίων όσο και των χρησιμοποιούμενων μελανών, η ποιότητα εκτύπωσης πλησιάζει τη φωτογραφική απεικόνιση. Παρ΄όλο που οι εκτυπωτές με ακροφύσια (Ιnkjets) ‘κλείνουν το κενό’ της ταχύτητας, η διαδικασία είναι σχετικά αργή σε σύγκριση με τους εκτυπωτές με δέσμη Laser.
MFP - All In One Εκτυπωτές
Οι εκτυπωτές πολλαπλών λειτουργιών (MFP) ή τα λεγόμενα Αll-in-one πολυμηχανήματα (ΑΙΟs) συνδυάζουν αντιγραφή, scanner, εκτυπωτή, και σε ορισμένα μοντέλα, δυνατότητες φαξ σε μία μόνο μονάδα, καθιστώντας τα ιδανικά για οικιακά γραφεία και μικρές επιχειρήσεις. Τα πολυμηχανήματα MFP είναι διαθέσιμα είτε με εκτύπωση Laser για ταχεία εκτύπωση κειμένου και απλά γραφικά, ή εκτύπωση Inkjet για ζωντανές φωτογραφίες.
Εκτυπωτές εξάχνωσης
Στα αγγλικά dye (ή ink) sublimation. Υπάρχουν δύο τύποι τέτοιων εκτυπωτών, αλλά ο πιο διαδεδομένος είναι με χρήση φιλμ χρώματος. Το φιλμ θερμαίνεται τοπικά, και το μελάνι από τη στερεή μορφή του -πάνω στο φιλμ- μετατρέπεται σε αέριο. Το αέριο χρωματίζει το προς εκτύπωση μέσο.
Θερμικοί εκτυπωτές
Εκτυπωτές που εκτυπώνουν σε ειδικό θερμικό χαρτί το οποίο μαυρίζει όπου εφαρμοστεί αυξημένη θερμότητα. Δεν χρειάζεται μελάνι ή τόνερ. Σημαντικό πρόβλημα αποτελεί η διάρκεια ζωής της εκτύπωσης καθώς το χαρτί είναι ευαίσθητο και στο φως από το περιβάλλον. Συνήθως χρησιμοποιούνται σαν ταμειακές μηχανές, αριθμομηχανές ή φαξ.
Εκτυπωτές ετικετών
Οι εκτυπωτές ετικετών εκτυπώνουν σε αυτοκόλλητο υλικό ετικέτας ή/και κάρτας. Οι εκτυπωτές ετικετών χωρίζονται σε δύο κατηγορίες, σε εκείνους που διαθέτουν ενσωματωμένο πληκτρολόγιο και οθόνη για αυτόνομη χρήση και σε εκείνους που συνδέονται σε ξεχωριστό υπολογιστή (συχνή ονομασία "κατασκευαστής ετικετών". Διαφοροποιούνται από τους συνηθισμένους εκτυπωτές, κυρίως διότι διαθέτουν ειδικούς μηχανισμούς τροφοδοσίας, ενώ ποικίλουν ως αναφορά τη χρήση τους. Οι πιο συχνές μορφές συνδεσιμότητας των εκτυπωτών ετικετών είναι η σειριακή σύνδεση RS-232, η Universal Serial Bus (USB), το Ethernet, καθώς και ασύρματα με Bluetouth και WiFi. Συχνά χρησιμοποιούνται οι εκτυπωτές ετικετών για την παραγωγή Barcode ετικετών, οι οποίες με τη σειρά τους χρησιμοποιούνται για ταυτοποίηση προϊόντων με εύκολη και γρήγορη ανάγνωση με τη χρήση Barcode Scanners. Τα τελευταία χρόνια όλο και περισσότερες επιχειρήσεις χρησιμοποιούν εκτυπωτές ετικετών, ειδικότερα στους κλάδους της εφοδιαστικής αλυσίδας, του λιανικού εμπορίου, της συσκευασίας, στην ιατρική (για σήμανση δειγμάτων ασθενών π.χ. σήμανση δείγματος αίματος) και σε επιστημονικά εργαστήρια κλπ.
Τρισδιάστατοι εκτυπωτές
Τα τελευταία χρόνια έχουν εμφανισθεί και οι τρισδιάστατοι (3D) εκτυπωτές, οι οποίοι αντί να εκτυπώνουν, ή να αποτυπώνουν πάνω σε χαρτί, φτιάχνουν από μακέτες διαφόρων αντικειμένων, μέχρι φαγητά.
Υπάρχουν δύο ειδών τρισδιάστατοι εκτυπωτές:
Εγκατάσταση και έλεγχος
Η ποιότητα ενός εκτυπωτή εξαρτάται κατά πολύ από το σωστά σχεδιασμένο πρόγραμμα οδήγησης, το οποίο αναλαμβάνει να αξιοποιήσει όλες τις δυνατότητες του εκτυπωτή από το υπολογιστικό σύστημα. Μια από τις πιο ευρέως γνωστές προδιαγραφές, η ανάλυση, αναφέρεται στο μέγιστο αριθμό των κουκκίδων ανά ίντσα (dpi), που μπορεί να εκτυπωθεί, το οποίο μετράται τόσο οριζόντια όσο και κάθετα. Για παράδειγμα, ένας εκτυπωτής λέιζερ 600x600dpi καθορίζεται ως ένα τετράγωνο 1 ίντσας που αποτελείται από 600 κουκκίδες τόσο κάθετες όσο και οριζόντιες.
Οι πρώτες εκτυπώσεις εξαρτώνταν αποκλειστικά, σχεδόν, από το πρόγραμμα οδήγησης, καθώς η εμφάνιση των πληροφοριών στην οθόνη διέφερε σημαντικά από το αποτέλεσμα που αποτυπωνόταν στο χαρτί. Αυτό δεν ίσχυε μόνο για τις εκτυπώσεις εικόνων, αλλά και κειμένων. Η εμφάνιση της τεχνολογίας "WYSIWYG" (What You See Is What You Get, αυτό που βλέπεις (στην οθόνη) αυτό θα πάρεις (στο εκτυπούμενο μέσο)) επέλυσε σημαντικά το πρόβλημα και απλοποίησε τη δημιουργία προγραμμάτων οδήγησης. Εξαλείφθηκε, επίσης, και η ανάγκη εγκατάστασης του ίδιου εκτυπωτή σε κάθε χρησιμοποιούμενο πρόγραμμα, προκειμένου να μπορεί να χρησιμοποιηθεί από αυτό.
Δείτε επίσης
Κατηγορία:Τυπογραφία Κατηγορία:Εξοπλισμός γραφείου Κατηγορία:Εκτυπωτές Κατηγορία:Περιφερειακά υπολογιστών
Τζον Στήβενς Χένσλοου
Ο Τζον Στήβενς Χένσλοου (6 Φεβρουαρίου 1796 - 16 Μαΐου, 1861) ήταν Άγγλος βοτανολόγος και γεωλόγος.
Βιογραφία
Ο Χένσλοου γεννήθηκε στο Ρότζεστερ του Κεντ, όπου ο πατέρας του εργαζόταν ως δικηγόρος. Εξαιτίας του πατέρα του, ο Χένσλοου ανέπτυξε ένα πάθος για τη φυσική ιστορία κάτι που επηρέασε αρκετά την καριέρα του. Σπούδασε στο Κολλέγιο St. John's του Κέιμπριτζ, απο όπου αποφοίτησε σαν δέκατος έκτος wrangler το 1818, τη χρονιά που ο Άνταμ Σέτζγουικ (Adam Sedgwick) έγινε Woodwardian καθηγητής γεωλογίας.
Συνόδευσε τον Σέτζγουικ το 1819 κατά τη διάρκεια ενός ταξιδιού στη Νήσο Γουάιτ, και εκεί έλαβε τα πρώτα μαθήματα γεωλογίας. Σπούδασε επίσης χημεία με τον καθηγητή James Cumming και ορυκτολογία με τον E. D. Clarke. <div class="notice metadata" id="spoiler" style="border-top:2px solid #ddd; border-bottom:2px solid #ddd;"> Η επισύμανση Hensl. της διώνυμης ονοματοδοσίας αναφέρεται στα φυτά που περιέγραψε ο συγκεκριμένος βοτανολόγος.
Παραπομπές
Κατηγορία:Άγγλοι βιολόγοι Κατηγορία:Βρετανοί βοτανολόγοι Κατηγορία:Βρετανοί γεωλόγοι Κατηγορία:Κληρικοί
Μελίσσι Κορινθίας
Το Μελίσσι είναι παραλιακό χωριό στο νομό Κορινθίας, σε υψόμετρο 25 μέτρων από την θάλασσα του Κορινθιακού. Βρίσκεται 31km βορειοδυτικα από την πόλη της Κορίνθου 110km(περίπου)από την Αθήνα και 103km από την Πάτρα. Ο αυτοκινητόδρομος Α8 (Ολυμπία Οδός) περνάει μέσα από το χωριό κάνοντας πιο εύκολη την πρόσβαση σε αυτό. Το Μελίσσι ανήκει στον δήμο Ξυλοκάστρου - Ευρωστίνης.
Παραπομπές
Κατηγορία:Δήμος Ξυλοκάστρου - Ευρωστίνης Κατηγορία:Χωριά του νομού Κορινθίας
Μπροντζόλο
Το Μπροντζόλο (ιταλικά: Bronzolo, ) ή Μπραντσόλ (γερμανικά: Branzoll, ) είναι πόλη της Ιταλίας με 1.601 κατοίκους της Μπολτσάνο και στις Δολομιτικές Άλπεις. Συνορεύει με τις κωμοπόλεις Αλντίνο, Λάιβες, Όρα, Βαντένα, και Νόβα Πομέντε.
Βρίσκεται στην κοιλάδα του Αδίγη, 13 χλμ από το Μπολτσάνο. Στις όχθες του Αδίγη είναι ορατό το αρχαίο λιμάνι της πόλης. Η κωμόπολη έχει και σιδηροδρομικό σταθμό. Το 39,68% των κατοίκων της έχει μητρική γλώσσα τα Γερμανικά, το 59,85% τα Ιταλικά και το 0,47% τα Λαδινικά.
Ιστορία
Το όνομα της απαντάται για πρώτη φορά το 1181 ως "Μπραντσόλ" (Branzol), το 1237 ως Branzollo και το 1249 ως Prantzol, που προέρχεται από το γερμανικό Berinza με μια κατάληξη της λατινικής -eolus.
Γερβέργη της Βουργουνδίας
Η Γκέρμπεργκα, γερμ.: Gerberga von Burgund (π. 965/6 - 7 Ιουλίου 1018/9) από τον Οίκο των Παλαιών Γουέλφων ήταν πριγκίπισσα της Βουργουνδίας και με τους γάμους της έγινε πρώτα κόμισσα του Βερλ και μετά δούκισσα της Σουαβίας.
Βιογραφία
Γεννήθηκε στην Αρλ ως η τέταρτη κόρη (3η από τον 2ο γάμο) του Κορράδου βασιλιά της Βουργουνδίας και της δεύτερης συζύγου του Ματθίλδης των Καρολιδών, κόρης του Λουδοβίκου Δ΄ της Γαλλίας.
Η εκ πατρός θεία της ήταν η Αδελαΐδα σύζυγος του Όθωνα Α΄ της Γερμανίας. Ο πάππος της γκέρμπεργκας, ο Λουδοβίκος Δ΄ της Γαλλίας, ήταν 5ος απόγονος του Καρόλου Α΄ των Φράγκων (Καρλομάγνου). Η μητέρα της ήταν δισεγγονή του Όθωνα Α΄ της Γερμανίας.
Προστάτης
Τον Σεπτέμβριο του 997 ο Όθων Γ΄ δώρισε το κτήμα του Στόκχαουζεν στο γυναικείο μοναστήρι στο Mέσεντε μετά από παρέμβαση της Γκερμπέργκας. Το Στόκχαουζεν βρισκόταν στη μεσαιωνική συνοικία Λόχτροπ, η οποία αποτελούσε μέρος της κομητείας του Βερλ. Το 997 η κομητεία του Βερλ κυβερνήθηκε από τον γιο της Γκέρμπεργκας από τον πρώτο της γάμο, τον Χέρμαν Β΄ κόμη του Βερλ. Οι κόμητες του Βερλ είχαν μακροχρόνιες σχέσεις με αυτό το μοναστήρι. Ο πατέρας του Χέρμαν Β΄, ο Χέρμαν Α΄ κόμης του Βερλ, ήταν επίτροπος (advocat) του Μέσεντε. Και ένας από τους προγόνους του, που ονομαζόταν επίσης Χέρμαν, ενεργούσε επίσης ως επίτροπος του Μέσεντε το 913. Το Μέσεντε μπορεί να ιδρύθηκε από τhν Εμχίλντις τον 9ο αι., μία από τις προγόνους του Χέρμαν.
Τον Μάιο του 1000 ο Όθων Γ΄ εξέδωσε ένα δίπλωμα, στο οποίο αναλάμβανε την προστασία του γυναικείου μοναστηριού Έντινγκεν. Το δίπλωμα καταγράφει ότι το Έντινγκεν, που βρισκόταν στην περιοχή Λόχτροπ, στην κομητεία Βερλ, ιδρύθηκε από τη Γκέρμπεργκα με την άδεια του γιου της Χέρμαν Β΄ κόμη του Βερλ. Το 1042 η εγγονή της Γκέρμπεργκα, που ονομαζόταν επίσης Γκέρμπεργκα (κόρη του Χέρμαν Β΄ κόμη του Βερλ), έγινε ηγουμένη του Έντινγκεν.
Το τέλος της
Η Γκέρμπεργκα απεβίωσε στο Nόργκαου της Βαυαρίας. Ο κατάλογος τεθνεώτων δείχνει ότι απεβίωσε στις 7 Ιουλίου, πιθανώς το 1018 ή το 1019.
Οικογένεια
Παντρεύτηκε τον πρώτο της σύζυγο Χέρμαν Α΄ κόμη του Βερλ περί το 978. Αυτός απεβίωσε κάπου μεταξύ 985-988. Απέκτησε τα ακόλουθα παιδιά:
Πηγές
Κατηγορία:Οίκος της Βουργουνδίας
Κύπελλο Εθνών Αφρικής 2012
To Κύπελλο Εθνών Αφρικής του 2012 διοργανώθηκε από την Αφρικανική Συνομοσπονδία Ποδοσφαίρου (CAF) και φιλοξενήθηκε από δύο χώρες, την Γκαμπόν και την Ισημερινή Γουινέα. Ήταν η 28η διοργάνωση για την διεκδίκηση του Κυπέλλου Εθνών Αφρικής. Υποψήφιες χώρες για την ανάληψη της διοργάνωσης ήταν επίσης η Μοζαμβίκη, η Ναμίμπια, η Ζιμπάμπουε και η Σενεγάλη. Για πρώτη φορά στην ιστορία, η CAF επέλεξε ταυτόχρονα τους διοργανωτές των επόμενων τριών κυπέλλων. Έτσι η Ανγκόλα επελέχθηκε για τη διοργάνωση του 2010, οι Γκαμπόν/Ισημερινή Γουινέα για αυτή του 2012 ενώ για το 2013 αρχικά ήταν η Λιβύη η οποία αντικαταστάθηκε από τη Νότια Αφρική. Η Λιβύη ανέλαβε τη διοργάνωση του 2017. Η Νιγηρία θα αντικαταστήσει μια από αυτές τις χώρες εάν κριθούν ακατάλληλες.
Προκριματικά
Τα προκριματική διαδικασία περιλάμβανε οκτώ ομίλους των τεσσάρων ομάδων, έναν των τριών (μετά την αποχώρηση της Μαυριτανίας) και έναν των πέντε. Στην τελική φάση προκρίθηκαν οι πρώτοι αλλά και οι δύο συνολικά καλύτεροι δεύτεροι των ομίλων. Τα προκριματικά πέρασαν 14 ομάδες που αν τις προσθέσουμε στους δύο διοργανωτές μας κάνουν τους 16 τελικούς συμμετέχοντες.
Κριτήρια ισοβαθμίας
Αν δύο ή περισσότερες ομάδες τελειώσουν τη φάση ομίλων με τον ίδιο αριθμό πόντων, κατατάσσονται με βάση τα ακόλουθα κριτήρια:
Όλες οι ώρες ταυτίζονται με την Ώρα Δυτικής Αφρικής (UTC+1).
Όμιλος Α
Η έναρξη του αγώνα καθυστέρησε λόγω της δυνατής βροχής και έτσι έγινε στις 18:15 αντί για τις 17:00.
Ο αγώνας ξεκίνησε στις 21:15 αντί για 20:00 λόγω της καθυστέρησης στον αγώνα Λιβύη–Ζάμπια.
Βραβεία
Πρώτος σκόρερ της διοργάνωσης: Εμάνουελ Μαγιούκα
Βραβείο Fair-Play: Ακτή Ελεφαντοστού
Κορυφαία Εντεκάδα
Αμυντικοί
Ζαν-Ζακ Γκοσό
Στονφίρα Σούζου
Τζον Μενσά
Ανταμά Ταμπουρά
Κεντρικοί Μέσοι
Εμάνουελ Μαγιούκα
Γιαγιά Τουρέ
Ζερβινιό
Σεϊντού Κεϊτά
Κρίστοφερ Κατόνγκο Ντιντιέ Ντρογκμπά
Κατηγορία:Ποδόσφαιρο το 2012 Κατηγορία:Κύπελλο Εθνών Αφρικής Κατηγορία:Πολιτισμός της Ισημερινής Γουινέας Κατηγορία:Ποδόσφαιρο στην Γκαμπόν
Λιλ ΟΣΚ
Από το 1997 μέχρι το 2000 αγωνιζόταν στη δεύτερη κατηγορία της Γαλλίας (Λιγκ 2), ενώ το 2000 προβιβάστηκε στην πρώτη (Λιγκ 1). Πραγματοποίησε καλές εμφανίσεις παίρνοντας μέρος στη διοργάνωση του Τσάμπιονς Λιγκ τις χρονιές 2002, 2005 και 2006. Κατέκτησε το Κύπελλο Ιντερτότο το 2004. Την αγωνιστική περίοδο 2004-05 κατέκτησε τη δεύτερη θέση στο γαλλικό πρωτάθλημα. Στις 2 Νοεμβρίου 2005 απέκλεισε από το Τσάμπιονς Λιγκ την Μάντσεστερ Γιουνάιτεντ. Την επόμενη χρονιά νίκησε τη ΑΚ Μίλαν με 2-0.
Έχει χρησιμοποιήσει ως έδρα διαφορετικά στάδια: το Στάδιο Ανρί Ζορί (1944-1974), το Στάδιο Γκριμονπρέ Ζορί (1974-2004) και το Στάδιο Λιλ-Μετροπόλ (2004-σήμερα). Όταν αγωνιζόταν στο Τσάμπιονς Λιγκ χρησιμοποίησε το στάδιο της Παρί Σεν Ζερμέν, το Σταντ Ντε Φρανς. Το 2009 ξεκίνησε η κατασκευή του νέου γηπέδου της, χωρητικότητας 50.136 θέσεων, το στάδιο Μπορν ντε λ'Εσπουάρ.
Γήπεδο
Η Λιλ στις απαρχές της ιστορίας της ξεκίνησε να δίνει τους εντός έδρας αγώνες της στο Σταντ Ανρί Ζουρί. Το γήπεδο χρησιμοποιούνταν προηγουμένως από την Ολιμπίκ Λιλουά και, μετά τη συγχώνευση, αποτέλεσε μόνιμη ιδιοκτησία της Λιλ. Το γήπεδο πήρε τοπ όνομά του από τον Ανρί Ζουρί, που διετέλεσε πρόεδρος της Ολιμπίκ Λιλουά την περίοδο 1910–1932. Το 1974, η Λιλ μετακόμισε στο νεόκτιστο Σταντ Γκραμονπρέ Ζουρί. Τα εγκαίνια του γηπέδου έγιναν στις 28 Οκτωβρίου 1975 με την Λιλ να δίνει φιλικό αγώνα με αντίπαλο την Ολλανδική Φέγενορντ. Το 2003, ανακοινώθηκε από την Λιλ ΟΣΚ και τον δήμο της ομώνυμης πόλης πως η έκταση του Σταντ Γκραμονπρέ Ζουρί θα χρησιμοποιούνταν για την κατασκευή του νέου γηπέδου της ομάδας. Η Λιλ, ως αποτέλεσμα, μετακόμισε στο Σταντ Λιλ-Μετροπόλ του κοντινού Βιλνέβ-ντ'Ασκ. Εξαιτίας του γεγονότος πως το Σταντ Λιλ-Μετροπόλ δεν πληρούσε τα κριτήρια για να φιλοξενήσει αγώνες του Τσάμπιονς Λιγκ, η Λιλ υποχρεώθηκε να δώσει τους εντός έδρας αγώνες της στο Σταντ Φελίξ Μπολαέρ της Λανς και στο Σταντ Ντε Φρανς στο Σαιν-Ντενί.
Εξαιτίας αρκετών γραφειοκρατικών πολιτικώς κατευθυνώμενων καθυστερήσεων και αναβολών, η κατασκευή του νέου γηπέδου παρέμεινε σε εκκρεμότητα και διακόπηκε το 2005. Η Αστική Κοινότητα της Λιλ συμφώνησε αργότερα να χρηματοδοτήσει την κατεδάφιση του Σταντ Γκραμονπρέ Ζουρί, η οποία ξεκίνησε επισήμως στις 22 Μαρτίου 2010. Το 2006, η πόλη της Λιλ συμφώνησε να βοηθήσει στην χρηματοδότηση της κατασκευής του Γκραν Σταντ Λιλ-Μετροπόλ, το οποίο βρίσκεται στις πόλεις Βιλνέβ-ντ'Ασκ και Λεζέν. Η ανέγερση του νέου γηπέδου θα έχει ολοκληρωθεί το 2012 και βρίσκεται στην σχετική λίστα των γηπέδων που θα φιλοξενήσουν αγώνες του UEFA Euro 2016.
Τίτλοι
Επίσης έχει κατακτήσει 4 φορές την πρώτη θέση της Λιγκ 2 (περίοδοι 1963–64, 1973–74, 1977–78 και 1999–2000). Έχει ακόμα υπάρξει άλλες δύο φορές φιναλίστ στο Κύπελλο Γαλλίας (το 1945 και το 1949), δύο φορές φιναλίστ στο γαλλικό Coupe Charles Drago (1954 και 1956) και μια φορά φιναλίστ στο Λατινικό κύπελλο (το 1951).
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1944
Χάρτα του 1814
Κατηγορία:Πολιτική ιστορία της Γαλλίας Κατηγορία:Δίκαιο στη Γαλλία
Παντελεήμων Μπεζενίτης
Ο Παντελεήμων Μπεζενίτης ήταν Έλληνας Ορθόδοξος μοναχός, πρώην επίσκοπος που είχε χρηματίσει Μητροπολίτης Ζακύνθου και Μητροπολίτης Αττικής της Εκκλησίας της Ελλάδος.
Βιογραφικά στοιχεία
Ο κατά κόσμον Αντώνιος Μπεζενίτης γενήθηκε στη Χίο το 1938. Σπούδασε στην Θεολογική Σχολή του Εθνικού και Καποδιστριακού Πανεπιστημίου Αθηνών, από όπου και αποφοίτησε το 1961. Εκάρη μοναχός στο Ιερό Τάγμα του Αγίου Παντελεήμονα (στην περιοχή Λιβάδια της Χίου) και χειροτονήθηκε Διάκονος από τον γέροντά του Μητροπολίτη Χίου, Ψαρών και Οινουσσών Παντελεήμονα. Πρεσβύτερος χειροτονήθηκε από τον Μητροπολίτη Μυτιλήνης Ιάκωβο Β΄, τοποτηρητή Μητροπολίτη της Ιεράς Μητροπόλεως Χίου, Ψαρών και Οινουσσών, μετά τον θάνατο του Μητροπολίτη Παντελεήμονα. Διετέλεσε Πρωτοσύγκελλος της Ιεράς Μητροπόλεως Χίου, Ψαρών και Οινουσσών έως το 1969. Τη δεκαετία του 1960 ο Παντελεήμων μετακομίζει στην Αθήνα και διορίζεται διευθυντής του οικοτροφείου της Αποστολικής Διακονίας της Εκκλησίας της Ελλάδος στην Αθήνα. Στις αρχές της δεκαετίας του 1970 σπούδασε στο Καθολικό Ινστιτούτο του Παρισιού.
Εξελέγη το 1977 Μητροπολίτης Ζακύνθου και Στροφάδων από την Ιεραρχία της Εκκλησίας της Ελλάδος. Το 1994 μετατέθηκε στη Μητρόπολη Αττικής.
Το όνομά του ενεπλάκη σε διάφορα σκάνδαλα από το 2002. Αρχικά, ο μητροπολίτης Νικόδημος Γκατζιρούλης δήλωσε ότι έχει στη διάθεσή του κασέτες, οι οποίες εμπεριείχαν συνομιλίες με του με νεαρό. Ακόμη, σε offshore εταιρία βρέθηκε ποσό 1.500.000 ευρώ που ήταν κατατεθειμένο στο όνομά του, για το οποίο ο ίδιος δήλωσε δημοσίως πως το φύλαγε για τα γεράματά του. Τελικά τον Φεβρουάριο του 2005 τέθηκε σε εξάμηνη διαθεσιμότητα και έτσι απομακρύνθηκε από τη Μητρόπολη (και ορίστηκε ο Μητροπολίτης Μεσογαίας Νικόλαος ως τοποτηρητής στη Μητρόπολη Αττικής). Τον Αύγουστο του 2005 η Εκκλησία της Ελλάδος αποφάσισε την οριστική απομάκρυνση του Μπεζενίτη από τη θέση του Μητροπολίτη Αττικής.
Το 2009, ο Άρειος Πάγος κατέστησε την καταδίκη του αμετάκλητη και έτσι, ακολούθως, το Συνοδικό Δικαστήριο στις 14 Μαΐου 2009 καθαίρεσε τον Μπεζενίτη από επίσκοπο και τον υποβίβασε στις τάξεις των μοναχών.
Στις 2 Ιουλίου 2014 πέθανε μετά από ισχαιμικό επεισόδιο ενώ κολυμπούσε στην παραλία Βγέθι της Κερατέας. . Η Εξόδιος Ακολουθία του πραγματοποιήθηκε στον Καθεδρικό Ιερό Ναό Κοιμήσεως Θεοτόκου Αμαρουσίου.
Παραπομπές
Κατηγορία:ΛΟΑΤ πρόσωπα από την Ελλάδα Μπεζενίτης Παντελεήμων Μπεζενίτης Παντελεήμων
Οίαι
Η Οίαι (Αρχαία Ελληνικά: Οἶαι) ήταν αρχαία Ελληνική πόλη στη Ρόδο. Ήταν μέλος της συμμαχίας της Δήλου αφού έχει καταγραφεί ότι είχε πληρώσει φόρο 3.300 δραχμών το 454/3 π.Χ. Αναφέρεται επίσης σε μια επιγραφή που χρονολογείται στον 1ο αιώνα π.Χ.
Είναι άγνωστο πότε ιδρύθηκε ή πότε εγκαταλείφτηκε αλλά και πού βρίσκεται.
Παραπομπές
Κατηγορία:Εγκαταλελειμμένοι οικισμοί στην Ελλάδα Κατηγορία:Πόλεις της αρχαίας Ρόδου Κατηγορία:Χαμένες αρχαίες πόλεις
Διακομιστής μεσολάβησης
Ο Διακομιστής μεσολάβησης (αγγλ. proxy server) είναι διακομιστής που έχει στόχο να βελτιώσει την ταχύτητα πλοήγησης στο Διαδίκτυο και παράλληλα να μειώσει την κίνηση του δικτύου προς το Διαδίκτυο. Τοποθετείται ενδιάμεσα των χρηστών και του Διαδικτύου. Λαμβάνει τα αιτήματα ιστοσελίδων από έναν χρήστη, προσκομίζει τη σελίδα από το Διαδίκτυο, και έπειτα την δίνει στον υπολογιστή που την ζήτησε. Ο proxy server μπορεί να είναι και μέρος ενός firewall και μπορεί να αποτρέπει τους χάκερς από το να χρησιμοποιήσουν το Διαδίκτυο για να αποκτήσουν πρόσβαση σε υπολογιστές ενός ιδιωτικού δικτύου.
Χαρακτηριστικά
Χαρακτηριστικά ενός διακομιστή μεσολάβησης:
Δυνατότητες
Ένας διακομιστής μεσολάβησης μπορεί να προσφέρει:
HTTPS
Το πρωτόκολλο αυτό θεωρητικά δεν επιτρέπει σε διακομιστές μεσολάβησης να δουν το περιεχόμενο του ερωτήματος ή της απάντησης. Όμως η αλυσίδα TLS/SSL στηρίζεται στην ύπαρξη ενός έμπιστου ριζικού πιστοποιητικού πιστοποιημένου από μία αρχή πιστοποίησης (certificate authority). Στο περιβάλλον μιας επιχείρησης ή ενός ιδρύματος μπορεί να έχει καταχωρηθεί στους υπολογιστές ένα πιστοποιητικό της επιχείρησης το οποίο να αναγνωρίζεται ως ριζικό και ο διακομιστής μεσολάβησης να έχει πρόσβαση στο ιδιωτικό του κλειδί. Σε αυτήν την περίπτωση ο διακομιστής μεσολάβησης δρώντας ως επιτιθέμενος μπορεί να αποκτήσει πρόσβαση στα δεδομένα.
Διαφανής διακομιστής μεσολάβησης
Ως Διαφανής διακομιστής μεσολάβησης (αγγλ. transparent proxy) νοείται ο διακομιστής μεσολάβησης που υπάρχει χωρίς να απαιτείται οποιαδήποτε ειδική ρύθμιση παραμέτρων υπολογιστή-πελάτη. Οι πελάτες δεν χρειάζεται να γνωρίζουν την ύπαρξη του διακομιστή μεσολάβησης. Το RFC 2616 (Hypertext Transfer Protocol—HTTP/1.1) αναφέρει:
Ένας διαφανής διακομιστής μεσολάβησης συνήθως βρίσκεται μεταξύ του πελάτη και του Διαδικτύου, με τον διακομιστή μεσολάβησης να εκτελεί κάποιες από τις λειτουργίες ενός ρούτερ. Όταν δηλαδή το πρόγραμμα πελάτης ζητήσει μια ιστοσελίδα το δίκτυο (τοπικό ή το δίκτυο του ISP) αντί να αποστείλει το αίτημα κατευθείαν μέσω ρούτερ, το αποστέλλει σε έναν διακομιστή μεσολάβησης ο οποίος δεν απαιτεί από το πρόγραμμα πελάτη κάποια ειδική ρύθμιση. Το πρόγραμμα πελάτης δεν μπορεί να γνωρίζει πάντα αυτή τη διαδικασία. Οι δυνατότητες ενός διαφανή διακομιστή μεσολάβησης είναι ακριβώς οι ίδιες όπως και ενός απλού διακομιστή μεσολάβησης.
Στο δίκτυο μιας επιχείρησης, η χρήση ενός μη διαφανούς διακομιστή μεσολάβησης συναντά δύο προβλήματα: Τα προβλήματα αυτά λύνονται με τη χρησιμοποίηση ενός μη διαφανούς διακομιστή μεσολάβησης.
Αντίστροφος διακομιστής μεσολάβησης
Ως Αντίστροφος διακομιστής μεσολάβησης (αγγλ. reverse proxy) νοείται ο διακομιστής μεσολάβησης που υπάρχει πριν από κάποιον εξυπηρετητή ιστοσελίδων. Ο διακομιστής αυτός παραλαμβάνει όλα τα αιτήματα για τον διακομιστή των ιστοσελίδων και απαντά χρησιμοποιώντας προηγούμενα όμοια αιτήματα χωρίς να ξαναζητήσει τις σελίδες από τον εξυπηρετητή ιστοσελίδων. Επίσης μπορεί να χρησιμοποιηθεί για την κρυπτογράφηση των δεδομένων ώστε το πρόγραμμα κρυπτογράφησης να μην επιβαρύνει τον κύριο εξυπηρετητή. Ο αντίστροφος διακομιστής μεσολάβησης δηλαδή να επικοινωνεί με τον κύριο εξυπηρετητή με το απλό πρωτόκολλο http και με τους πελάτες να επικοινωνεί με το πιο περίπλοκο https.
Ανοιχτοί διακομιστές μεσολάβησης
Η πρόσβαση σε διακομιστή μεσολάβησης μπορεί να δοθεί και σε χρήστες έξω από το τοπικό δίκτυο. Σε μια τέτοια περίπτωση οι χρήστες μπορούν αν εκμεταλλευθούν την δυνατότητα μετεγγραφής των κεφαλίδων των αιτημάτων ώστε να φαίνεται ότι τα αιτήματα γίνονται από τον υπολογιστή που βρίσκεται εγκατεστημένος ο διακομιστής και επομένως από την περιοχή στην οποία βρίσκεται. Με αυτόν τον τρόπο μπορεί να παρακάμπτεται το τείχος προστασίας του δικτύου ή να εμφανίζεται ο υπολογιστής ότι βρίσκεται σε άλλη τοποθεσία. Η παράκαμψη του τείχους προστασίας όμως, καθώς και η χρήση του διακομιστή μεσολάβησης μπορεί να δημιουργήσει άλλα σοβαρά προβλήματα όπως η έκθεση σε ιούς ή η καταγραφή των δεδομένων που μεταφέρονται.
Διακομιστής μεσολάβησης DNS
Ένας Διακομιστής μεσολάβησης DNS ουσιαστικά μεταφέρει τις κλήσεις για DNS σε διακομιστές Υπηρεσιών DNS επιστρέφοντας τις απαντήσεις και καταγράφοντας αυτές σε προσωρινή μνήμη. Όλοι οι σύγχρονοι οικιακοί router παρέχουν έναν υποτυπώδη Διακομιστή μεσολάβησης DNS.
Παραπομπές
Κατηγορία:Αρχιτεκτονική διαδικτύου Κατηγορία:Εξυπηρετητές Κατηγορία:Ιδιωτικότητα στο Διαδίκτυο Κατηγορία:Δικτύωση υπολογιστών Κατηγορία:Λογισμικό ασφαλείας υπολογιστών
Λούκας Κράναχ ο Πρεσβύτερος
Ο Λούκας Κράναχ ο Πρεσβύτερος (Lucas Cranach der Ältere, 4 Οκτωβρίου 1472 - 16 Οκτωβρίου 1553) ήταν Γερμανός αναγεννησιακός ζωγράφος και χαράκτης. Είναι γνωστός για τα πορτραίτα του, τόσο Γερμανών πριγκίπων όσο και των ηγετών της Μεταρρύθμισης, τα κηρύγματα των οποίων ενστερνίστηκε με ενθουσιασμό, γεγονός που τον κατέστησε στενό φίλο του Μαρτίνου Λούθηρου.
Πρώιμος βίος
Από το 1504 έως το 1520 ζούσε σε ένα σπίτι στη νοτιοδυτική γωνία της αγοράς στο Βίττενμπεργκ.
Σύμφωνα με τον Gunderam (δάσκαλο των παιδιών του Κράναχ), ο Κράναχ απέδειξε το ταλέντο του ως ζωγράφος πριν από το τέλος του 15ου αιώνα. Στη συνέχεια, το έργο του τράβηξε την προσοχή του Δούκα Φρειδερίκου Γ΄, εκλέκτορα της Σαξονίας, γνωστού ως "Φρειδερίκος ο Σοφός", ο οποίος προσέλαβε τον Κράναχ στην Αυλή του το 1504. Τα αρχεία του Βίττενμπεργκ επιβεβαιώνουν τη δήλωση του Gunderam: το όνομα του Κράναχ εμφανίζεται για πρώτη φορά σε δημόσιους λογαριασμούς στις 24 Ιουνίου 1504, όταν του καταβλήθηκαν 50 χρυσά νομίσματα της εποχής (gulden) ως μισθό μισού έτους, ως pictor ducalis («ο ζωγράφος του δούκα»). Ο Κράναχ επρόκειτο να παραμείνει στην υπηρεσία του εκλέκτορα ή και των διαδόχων του για το υπόλοιπο της ζωής του, αν και είχε τη δυνατότητα να αναλαμβάνει άλλες εργασίες.
Ο Cranach νυμφεύτηκε τη Μπάρμπαρα Μπρένγκμπιερ (Barbara Brengbier), θυγατέρα ενός αστού της Γκότα (Gotha) η οποία είχε γεννηθεί εκεί. Απεβίωσε στο Βίττενμπεργκ στις 26 Δεκεμβρίου 1540. Ο Κράναχ αργότερα έγινε ιδιοκτήτης μιας οικίας στη Γκότα, αλλά πιθανότατα γνώρισε τη σύζυγό του κοντά στο Βίττενμπεργκ, όπου η οικογένειά της είχε επίσης ένα σπίτι, το οποίο αργότερα ανήκε επίσης στον Κράναχ.
Σταδιοδρομία
Η πρώτη ένδειξη της ικανότητας του Κράναχ ως καλλιτέχνη προέρχεται από πίνακα με ημερομηνία 1504. Στην αρχή της σταδιοδρομίας του ήταν ενεργός σε πολλούς κλάδους του επαγγέλματός του: μερικές φορές ως ζωγράφος διακοσμήσεων, πιο συχνά ζωγράφιζε πορτρέτα και εικόνες για Αγία Τράπεζα, δημιουργούσε ξυλόγλυπτα, χαρακτικά, και σχεδίαζε των νομίσματα για τον εκλέκτορα.
Τις πρώτες ημέρες της επίσημης απασχόλησής του, εκπλήσσει τους αυλικούς του εκλέκτορα με τον ρεαλισμό με τον οποίο ζωγράφισε νεκρή φύση, θηράματα και κερασφόρες έλαφους σε τοιχογραφίες των εξοχικών ανακτόρων στο Κόμπουργκ και το Λόχα (Locha). Οι πίνακές του με ελάφια και αγριογούρουνα θεωρούνταν εντυπωσιακοί, και ο δούκας καλλιέργησε το πάθος του για αυτή τη μορφή τέχνης, μεταφέροντάς τον στο πεδίο κυνηγιού, όπου σκιαγράφησε τη «χάρη του» να κυνηγά το αρσενικό ελάφι, ή τον δούκα Ιωάννη να κτυπά ένα κάπρο.
Πριν το 1508 είχε ζωγραφίσει αρκετές εικόνες για την Αγία Τράπεζα στην "Εκκλησία του Κάστρου" στο Βίττενμπεργκ ανταγωνιζόμενος τους Άλμπρεχτ Ντύρερ, Χανς Μπουργκμάιρ (Hans Burgkmair) και άλλους. Ο δούκας και ο αδερφός του Ιωάννης απεικονίστηκαν σε διάφορες στάσεις και δημοσιεύθηκαν πολλές από τις καλύτερες ξυλογραφίες και χαρακτικά σε χαλκό.
Το 1509 ο Κράναχ ταξίδεψε στην Ολλανδία και ζωγράφισε τον αυτοκράτορα Μαξιμιλιανό και το αγόρι που στη συνέχεια έγινε ο αυτοκράτορας Κάρολος Ε΄. Μέχρι το 1508 ο Κράναχ υπέγραφε τα έργα του με τα αρχικά του. Εκείνη τη χρονιά, ο εκλέκτορας του έδωσε ως έμβλημα το φτερωτό φίδι, το οποίο αντικατέστησε τα αρχικά στους πίνακές του μετά από εκείνη την ημερομηνία.
Ο Κράναχ ήταν ζωγράφος των εκλεκτόρων της Σαξονίας στο Βίττενμπεργκ, μιας περιοχής στην καρδιά της αναδυόμενης προτεσταντικής πίστης. Οι προστάτες του ήταν ισχυροί υποστηρικτές του Λούθηρου, και ο Κράναχ χρησιμοποίησε την τέχνη του ως σύμβολο της νέας πίστης. Ο Κράναχ ζωγράφισε πολλά πορτρέτα του Λούθηρου και προμήθευσε τα ξυλόγλυπτα εικονογραφήματα για τη μετάφραση της Βίβλου του Λούθηρου στη Γερμανικά. Λίγο αργότερα, ο Δούκας του χορήγησε το μονοπώλιο της πώλησης φαρμάκων στο Βίττενμπεργκ, πιστοποιητικό τυπογράφου με τα σχετικά προνόμια και τα αποκλειστικά προνόμια ως προς τα πνευματικά δικαιώματα στη Βίβλο. Οι πρέσες του Κράναχ χρησιμοποιήθηκαν από τον Μαρτίνο Λούθηρο. Το φαρμακείο του ήταν ανοιχτό για αιώνες, και δυστυχώς χάθηκε από πυρκαγιά το 1871.
Ο Κράναχ, όπως και ο προστάτης του, ήταν πολύ φιλικός με τους Προτεστάντες Μεταρρυθμιστές σε πολύ πρώιμο στάδιο. Ωστόσο, είναι δύσκολο να καθοριστεί η στιγμή της πρώτης συνάντησής του με τον Μαρτίνο Λούθηρο. Η παλαιότερη αναφορά στον Κράναχ στην αλληλογραφία του Λούθηρου χρονολογείται από το 1520. Σε μια επιστολή που γράφηκε στη Βορμς το 1521, ο Λούθηρος τον αποκαλεί «κουτσομπολιό» του, αναφερόμενος θερμά στην «Gevatterin» του, τη σύζυγο του καλλιτέχνη. Ο Κράναχ δημιούργησε πρώτη φορά ένα χαρακτικό του Λούθηρου το 1520, όταν ο Λούθηρος ήταν Αυγουστινιανικός μοναχός. Πέντε χρόνια αργότερα, ο Λούθηρος παραιτήθηκε από τους θρησκευτικούς του όρκους και ο Κράναχ ήταν παρών ως μάρτυρας στην τελετή αρραβώνα του Λούθηρου με την Καταρίνα φον Μπόρα. Ήταν, επίσης, ανάδοχος στο πρώτο τους παιδί, τον Γιοχάννες "Χανς" Λούθερ (Johannes "Hans" Luther), ο οποίος γεννήθηκε το 1526. Το 1530 ο Λούθηρος έζησε στην ακρόπολη του οχυρού κάστρου Veste Coburg υπό την προστασία του Δούκα του Σαξ-Κόμπουργκ και το δωμάτιό του σώζεται εκεί μαζί με έναν πίνακα του. Οι Δούκες έγιναν σημαντικοί συλλέκτες του έργου του Κράναχ, μερικοί από τους πίνακές του παραμένουν στην οικογενειακή συλλογή στο κάστρο Κάλλενμπεργκ {Callenberg).
Το 1525 απεβίωσε ο εκλέκτορας Φρειδερίκος ο Σοφός και το 1532 ο αδελφός του Ιωάννης. Αυτό δεν επέφερε καμία αλλαγή στη θέση του Κράναχ. Παρέμεινε ευνοούμενος του Ιωάννη-Φρειδερίκου Α', υπό τον οποίο δύο φορές (1531 και 1540) ανέλαβε το αξίωμα του "Άρχοντα του Κάστρου" (burgomaster) του Βίττενμπεργκ. Το 1547, ο Ιωάννης-Φρειδερίκος συνελήφθη αιχμάλωτος κατά τη μάχη του Μύλμπεργκ (Mühlberg) και το Βίττενμπεργκ πολιορκήθηκε.
Κατά τη διάρκεια της πολιορκίας ο Κάρολος Ε΄, ο Αυτοκράτορας της Αγίας Ρωμαϊκής Αυτοκρατορίας του Γερμανικού Έθνους, θυμήθηκε τον Κράναχ από την παιδική του ηλικία και τον κάλεσε στο στρατόπεδό του στο Πίστριτς. Ο Κράναχ πήγε εκεί και παρακάλεσε γονατιστός για την ευγενική μεταχείριση του εκλέκτορα Ιωάννη-Φρειδερίκου.
Τρία χρόνια μετά, όταν όλοι οι αξιωματούχοι της Αυτοκρατορίας συναντήθηκαν στο Άουγκσμπουργκ για να λάβουν εντολές από τον Αυτοκράτορα, ήρθε στην Αυλή ο Τιτσιάνο, στην προσπάθεια του Καρόλου να ζωγραφίσει τον Βασιλιά Φίλιππο της Ισπανίας. Ο Ιωάννης-Φρειδερίκος ζήτησε από τον Κράναχ να επισκεφτεί την πόλη και για μερικούς μήνες ο Κράναχ διέμεινε στην κατοικία του αιχμάλωτου εκλέκτορα, τον οποίο στη συνέχεια συνόδευσε στο σπίτι του το 1552.
Ο Κράναχ απεβίωσε σε ηλικία 81 ετών στις 16 Οκτωβρίου 1553, στη Βαϊμάρη. Το σπίτι στο οποίο διέμενε υπάρχει ακόμη στην Αγορά της πόλης. Τάφηκε στο Jacobsfriedhof στη Βαϊμάρη.
Ο Κράναχ είχε δύο γιους, και οι δύο τους καλλιτέχνες: τον Χανς Κράναχ (Hans Cranach), του οποίου ο βίος είναι εν πολλοίς άγνωστος -απεβίωσε στη Μπολόνια το 1537- και τον Λούκας Κράναχ τον Νεότερο, ο οποίος γεννήθηκε το 1515 και απεβίωσε το 1586. Είχε επίσης τρεις θυγατέρες. Μία από αυτές ήταν η Μπάρμπαρα Κράναχ (Barbara Cranach), η οποία απεβίωσε το 1569, και η οποία είχε παντρευτεί τον Κρίστιαν Μπρυκ (Christian Brück (Pontanus)) και ήταν πρόγονος του Γιόχαν Βόλφγκανγκ φον Γκαίτε.
Η εγγονή του παντρεύτηκε τον Πρεσβύτερο Πόλυκαρπ Λέυζερ (Polykarp Leyser), καθιστώντας τον έτσι πρόγονο της οικογένειας των θεολόγων Λέυζερ.
Παραπομπές
Κατηγορία:Γερμανοί ζωγράφοι Κατηγορία:Γερμανοί χαράκτες
Νορβηγική Βικιπαίδεια
thumb|To λογότυπο της Βικιπαίδειας στην απλή νορβηγική thumb|To λογότυπο της Βικιπαίδειας στη νεονορβηγική Η Νορβηγική Βικιπαίδεια είναι η έκδοση της Βικιπαίδειας στη νορβηγική γλώσσα. Αποτελείται από δύο εκδόσεις: τη «λόγια» νορβηγική (bokmål), που δημιουργήθηκε στις 26 Νοεμβρίου 2001 και έχει σήμερα (Νοέμβριος 2018) πάνω από 497.600 λήμματα, και τη νεονορβηγική (nynorsk), που δημιουργήθηκε στις 31 Ιουλίου 2004 και έχει σήμερα πάνω από 141.200 λήμματα.
Σύνδεσμοι
Νορβηγικη
Νέα Ρώμη
μικρογραφία|Νόμισμα του 9ου αιώνα της εποχής του [[Πατριάρχης Φώτιος Α´|Φωτίου Α´, με αναγραφή ΦΩΤΙΩC ΑΡΧΙΕΠΙCKOΠΟC ΚΩΝCTANTINOYΠΟΛΕΩC NEAC ΡΩΜΗC]] Νέα Ρώμη (λατινικά: Nova Roma, πολυτονικό: Νέα Ῥώμη) ήταν το όνομα που δόθηκε αρχικά από τον Αυτοκράτορα των Ρωμαίων Κωνσταντίνο Α΄ το 330 στη νέα αυτοκρατορική πρωτεύουσα στα ευρωπαϊκά παράλια των στενών του Βοσπόρου, γνωστή μέχρι τότε ως Βυζάντιο και στη συνέχεια ως Κωνσταντινούπολη.
Ο Κωνσταντίνος ουσιαστικά ανοικοδόμησε την πόλη με μία μνημειακή κλίμακα, που εν μέρει βασίστηκε στη Ρώμη. Το όνομα "Νέα Ρώμη" επιδίωκε να τονίσει τη συνέχεια μεταξύ της παλιάς και της νέας πρωτεύουσας του ρωμαϊκού κράτους, επειδή ως όρος-λέξη η "πρωτεύουσα" δεν υπήρχε τότε. Έκτοτε το όνομα αυτό συνόδευε πολλές φορές την επίσημη ονομασία της Κωνσταντινούπολης και ιδίως από το Οικουμενικό Πατριαρχείο.
Παραπομπές
Κατηγορία:Βυζαντινή Κωνσταντινούπολη Κατηγορία:Κωνσταντινούπολη Κατηγορία:Χριστιανική ορολογία
Σάνα Νίλσεν
Η Σάνα Βικτόρια Νίλσεν (σουηδικά: Sanna Viktoria Nielsen, 27 Νοεμβρίου 1984) είναι Σουηδή τραγουδίστρια. Συμμετείχε για πολλές χρονιές μεταξύ των ετών 2001 και 2014 στον μουσικό διαγωνισμό Melodifestivalen της χώρας της, ενώ με την έβδομη συμμετοχή της το 2014, αναδείχθηκε νικήτρια με το τραγούδι «Undo», εξασφαλίζοντας έτσι με την νίκη της, την συμμετοχή της ως εκπρόσωπος της Σουηδίας στον.
Βιογραφικά στοιχεία
Γεννήθηκε και μεγάλωσε στην κωμόπολη Μπρομόλα στην επαρχία Σκάνια της Σουηδίας. Ξεκίνησε από μικρή ηλικία να συμμετέχει σε τοπικούς διαγωνισμούς ανάδειξης ταλέντων, με τη πρώτη της συμμετοχή να είναι το 1992 στο Ολοστρόεμ. Το 1994, νίκησε σε τοπικό διαγωνισμό στο Καλλίνγε με το τραγούδι «Can You Feel the Love Tonight». Τα έτη 1995 και 1996, και σε ηλικία 11 ετών, συμμετείχε με τον τραγουδιστή της σουηδικής ντάνσμπαντ (dansband) μουσικής Ματς Έλμες, ενώ την ίδια περίοδο, αναδείχθηκε στην πρώτη θέση της λίστας επιτυχιών στην εβδομαδιαίας ραδιοφωνικής εκπομπής Svensktoppen με το τραγούδι «Till en fågel» και έγινε η νεότερη καλλιτέχνιδα που κατέλαβε αυτή τη θέση.
Η πρώτη εμφάνισή της στη δισκογραφία, ήταν με το πρώτο της άλμπουμ «Silvertoner» τον Σεπτέμβριο του 1996. Κριτικός της εφημερίδας «Göteborgs-Posten» που σχολίασε το πρώτο της άλμπουμ της Νίλσεν, τη σύγκρινε με άλλες παρουσίες της σκανδιναβικής μουσικής, όπως της Καρόλα Χέγκκβιστ και της Σισσέλ Κυργίεμπο. Τα επόμενα χρόνια, κυκλοφόρησε το 1997 το δεύτερό της άλμπουμ «Min önskejul» και το 1999 το μουσικό σινγκλ «Time to Say Goodbye». Κατά τη διάρκεια των γυμνασιακών σπουδών της, παρακολούθησε μαθήματα αισθητικής και ως επί το πλείστον μουσικής στο Helenehoms Gymnastin στο Μάλμε.
Τον Δεκέμβριο του 2001, συμμετείχε στη χριστουγεννιάτικη σειρά συναυλιών μαζί με τους Κρίστεν Σγιόγκρεν, Στεν Νίλσον και Σαρλότε Περέλι. To 2003, περιόδευσε μαζί με τον Ρότζερ Πονταρέ και τον Δεκέμβριο του ίδιου χρόνου συμμετείχε στη χριστουγεννιάτικη σειρά συναυλιών μαζί με τους Κάλλε Μόραεους και Τίτο Μπελτράν τόσο το 2003 όσο και το 2004.
Τον Φεβρουάριο του 2006, κυκλοφόρησε το δεύτερο της άλμπουμ «Nära mej, nära dej» σε στίχους και μουσική του Φρίντριχ Σεμπέ και Μάρκος Ουμπέντα. Τον Ιούλιο με Αύγουστο του 2007, συμμετείχε στη σειρά συναυλιών με τίτλο «Sommar, Sommar, Sommar» μαζί με τις Σίρλεϋ Κλαμπ και Σόνια Αλντέν. Τον Απρίλιο του 2008, κυκλοφόρησε το πρώτο της άλμπουμ στην αγγλική γλώσσα με τον τίτλο «Stronger». Τον ίδιο χρόνο κυκλοφόρησε το χριστουγεννιάτικο άλμπουμ «Our Christmas» με εορταστικά τραγούδια μαζί με τις Σίρλεϋ Κλαμπ και Σόνια Αλντέν.
Τον Δεκέμβριο το 2013, η Νίλσεν κυκλοφόρησε το τρίτο χριστουγεννιάτικο άλμπουμ της με τον τίτλο «Min jul».
Melodifestivalen
thumb|right|200px|Η Νίλσεν στο φεστιβάλ [[Sommarkrysset το 2008.]] Η Σάνα Νίλσεν συμμετείχε επτά συνολικά φορές στον μουσικό διαγωνισμό Melodifestivalen, ο οποίος αναδεικνύει τον νικητή που θα εκπροσωπήσει τη Σουηδία στον Διαγωνισμό Τραγουδιού Eurovision. Η πρώτη της συμμετοχή ήταν το 2001 με το τραγούδι «I går, i dag» και αναδείχθηκε τρίτη. Το 2003, επέστρεψε στον διαγωνισμό με το τραγούδι «Hela världen för mig», αλλά δεν κατάφερε να λάβει καλύτερη θέση από την πέμπτη. Μετά από διάλειμμα ενός έτους, επέστρεψε στον διαγωνισμό το 2005 μαζί με τον Φρίντριχ Σεμπέ, όπου με το τραγούδι «Du och jag mot världen» αναδείχθηκαν στην όγδοη θέση. Το 2007, συμμετείχε ξανά στον σουηδικό διαγωνισμό τραγουδιού, όπου προκρίθηκε στον τελικό με το τραγούδι «Vågar du, vågar jag» και κατατάχθηκε στην έβδομη θέση.
Το 2008, αποτέλεσε μια χρονιά ορόσημο σχετικά με την συμμετοχή της στον διαγωνισμό. Με το τραγούδι «Empty Room» σε στίχους και μουσική των Μπόμπυ Λιούγκρεν και Αλίνα Γκίμπσον, έφτασε τον τελικό καταλαμβάνοντας την δεύτερη θέση, πίσω από την Σαρλότε Περέλι, που αναδείχθηκε νικήτρια και εκπροσώπησε τη χώρα στη Eurovision 2008. Είναι χαρακτηριστικό ότι παρά τη διαφορά των 50.000 ψήφων της τηλεφωνικής ψηφοφορίας όπου αναδείχθηκε πρώτη, στα τελικά αποτελέσματα με την προσμέτρηση των επιλογών της επιτροπής, η υποψηφιότητά της υποχώρησε στη δεύτερη θέση. Όμως την ίδια χρονιά, συμμετείχε στο μουσικό διαγωνισμό OGAE δεύτερης ευκαιρίας όπου αναδείχθηκε πρώτη με διαφορά 91 πόντων από την δεύτερη εκπροσώπηση της Ισπανίας.
Το 2011, συμμετείχε με το τραγούδι «I'm in Love» στον τελικό της διοργάνωσης και αναδείχθηκε στην τέταρτη θέση. Το 2014, αποφάσισε να επιστρέψει στον μουσικό διαγωνισμό με το τραγούδι «Undo». Αναδείχθηκε ως επιλαχούσα στον δεύτερο ημιτελικό και αργότερα στον τελικό, εξασφαλίζοντας έτσι το εισιτήριο της συμμετοχής της ως εκπρόσωπος της χώρας της στον του ιδίου έτους.
Εξωτερικοί σύνδεσμοι
Κατηγορία:Σουηδοί τραγουδιστές Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2014
Ντούσαν Βούκσεβιτς
Ο Ντούσαν Βούκσεβιτς (Σαράγεβο, 14 Νοεμβρίου 1975) είναι Σέρβος παλαίμαχος διεθνής καλαθοσφαιριστής. Έχει ύψος 2.02 μέτρα και αγωνιζόταν στη θέση του σμολ φόργουορντ. Σήμερα αποτελεί βοηθό προπονητή στην ομάδα του Περιστερίου.
Σταδιοδρομία
Ο Βούκσεβιτς υπέγραψε το πρώτο του επαγγελματικό συμβόλαιο το 1993 σε ηλικία 18 ετών με τον Ερυθρό Αστέρα, στον οποίο παρέμεινε μέχρι το 1995, έχοντας καταφέρει ένα χρόνο νωρίτερα να κατακτήσει το Πρωτάθλημα Σερβίας (1994).
Το 1995 άφησε για πρώτη φορά στην καριέρα του τη Σερβία και ταξίδεψε στην Ελλάδα για λογαριασμό του Απόλλωνος Πατρών. Στην ομάδα της Πάτρας παρέμεινε για δύο χρόνια χωρίς ωστόσο να καταφέρει να κατακτήσει κάποιο τίτλο.
Το 1997, ο Βούκσεβιτς επιχείρησε μέσω της συμμετοχής του στα Ντραφτ του ΝΒΑ εκείνου του έτους να μεταγραφεί σε κάποιο σύλλογο του καλύτερου πρωταθλήματος μπάσκετ του κόσμου. Ωστόσο, τελικά δεν κατάφερε να διακριθεί με αποτέλεσμα να μην καταφέρει να εξασφαλίσει κάποιο επαγγελματικό συμβόλαιο συνεργασίας με καμία εκ των ομάδων του ΝΒΑ και να επιστρέψει στην Ευρώπη. Επόμενος σταθμός στην καριέρα του Βούκσεβιτς ήταν ο Ολυμπιακός Πειραιώς. Στους ερυθρόλευκους παρέμεινε για τέσσερα χρόνια χωρίς ωστόσο να καταφέρει να κατακτήσει κάποιο τίτλο. Κατά τη διάρκεια της παραμονής του στην ομάδα του Πειραιά, ο Βούκσεβιτς απέκτησε και την ελληνική υπηκοότητα.
Το 2001 άφησε την Ελλάδα και ταξίδεψε στην Ισπανία όπου μετεγγράφη στη Ρεάλ Μαδρίτης στην οποία παρέμεινε για μία σεζόν, ενώ το καλοκαίρι του 2002 μεταπήδησε στην Ιταλία και υπέγραψε επαγγελματικό συμβόλαιο διετούς διαρκείας με την Μοντεπάσι Σιένα. Με τη Σιένα κατάφερε να κατακτήσει το πρωτάθλημα Ιταλίας για το 2004.
Μετά το τέλος της αγωνιστικής περιόδου 2003-2004, ο Βούκσεβιτς επέστρεψε για λίγους μόνο μήνες στην Ελλάδα και τον Ολυμπιακό και λίγο καιρό αργότερα μεταπήδησε στην τουρκική Ούλκερ-Σπορ, με την οποία κατάφερε να κατακτήσει το Κύπελλο Τουρκίας για το 2005.
Μετά το τέλος της περιόδου 2011-12, ο Ντούσαν Βούκσεβιτς αποφάσισε να αποσυρθεί από την ενεργό δράση και να βάλει τέλος στην πολυετή του καριέρα σε ηλικία 37 ετών.
Εθνική ομάδα
Ο Ντούσαν Βούκσεβιτς ήταν διεθνής με την εθνική ομάδα καλαθοσφαίρισης της Γιουγκοσλαβίας για τέσσερα χρόνια (1999-2003). Μεταξύ άλλων, ήταν μέλος της αποστολής της εθνικής ομάδας της χώρας του η οποία συμμετείχε στο Ευρωμπάσκετ του 2003 που διοργανώθηκε στη Σουηδία, στο οποίο κατέκτησε την 6η θέση.
Προσωπική ζωή
Είναι παντρεμένος και έχει ένα υιό, τον Τρίσταν Βούκσεβιτς (γεν. 11 Μαρτίου 2003) που είναι επίσης καλαθοσφαιριστής και αγωνίζεται ως πάουερ φόργουορντ, στην Παρτίζαν Βελιγραδίου. Ο Ντούσαν Βούκσεβιτς, έχει επίσης και την ελληνική υπηκοότητα.
Πηγές
Κατηγορία:Σέρβοι καλαθοσφαιριστές Κατηγορία:Έλληνες καλαθοσφαιριστές Κατηγορία:Καλαθοσφαιριστές Απόλλωνα Πατρών Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Μενς Σάνα Μπάσκετ Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές Βίρτους Μπολόνια Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές Ούλκερσπορ Κατηγορία:Καλαθοσφαιριστές Σκαλιτζέρα Μπάσκετ Βερόνα Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές ελληνικών συλλόγων
Φρειδερίκος Α΄ της Λωρραίνης
Ο Φρειδερίκος Α΄ (Ferry Ier de Lorraine, 1143 - 7 Απριλίου 1206) από τον Οίκο της Λωρραίνης ήταν δούκας της Λωρραίνης (1205 - 1206).